**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO TEIKTI PROJEKTĄ „ELEKTROMOBILIO ĮSIGIJIMAS“ IR LĖŠŲ SKYRIMO**

2022 m. kovo 24 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 6 straipsnio 28 punktu, Klimato kaitos programos priemonės „Elektromobilių įsigijimo juridiniams asmenims skatinimas“ tvarkos aprašu, patvirtintu Lietuvos Respublikos aplinkos ministro 2020 m. spalio 12 d. įsakymu Nr. D1-615 „Dėl Klimato kaitos programos priemonės „Elektromobilių įsigijimo juridiniams asmenims skatinimas“ tvarkos aprašo patvirtinimo“ (Lietuvos Respublikos aplinkos ministro 2021 m. birželio 3 d. įsakymo Nr. D1-340 redakcija), Plungės rajono savivaldybės taryba n u s p r e n d ž i a:

1. Pritarti projekto „Elektromobilio įsigijimas“ (toliau – Projektas) paraiškos teikimui finansavimui gauti pagal Klimato kaitos programos priemonę „Elektromobilių įsigijimo juridiniams asmenims skatinimas“, patvirtintą Lietuvos Respublikos aplinkos ministro 2021 m. birželio 3 d. įsakymu Nr. D1-615 „Dėl Klimato kaitos programos priemonės „Elektromobilių įsigijimo juridiniams asmenims skatinimas“.

2. Lietuvos Respublikos aplinkos ministerijai priėmus sprendimą finansuoti Projektą, prisidėti prie Projekto įgyvendinimo Savivaldybės lėšomis iki 21 000 Eur Projekto vertės visų tinkamų finansuoti Projekto išlaidų bei padengti tinkamas ir netinkamas finansuoti, tačiau Projektui įgyvendinti būtinas išlaidas.

3. Įgalioti Savivaldybės administracijos direktorių, o jo nesant – Administracijos direktoriaus pavaduotoją pasirašyti visus su paraiškos teikimu bei Projekto įgyvendinimu susijusius dokumentus.

Savivaldybės meras

SUDERINTA:

Administracijos direktorius M. Kaunas

Turto skyriaus vedėja Ž. Bieliauskienė

Kalbos tvarkytojas A. Eidukaitis

Juridinio ir personalo administravimo skyriaus vedėjas V. Tumas

Buhalterinės apskaitos skyriaus vedėja G. Pečkauskienė

Strateginio planavimo ir investicijų skyriaus vedėja Ž. Vaitkuvienė

Vietos ūkio skyriaus vedėjas A. Liutika

Sprendimą rengė Turto skyriaus vyr. specialistė I. Daublienė; Strateginio planavimo ir investicijų skyriaus vyr. specialistė Eglė Makarevičienė

**PLUNGĖS RAJONO SAVIVALDYBĖS ADMINISTRACIJOS TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO „DĖL PRITARIMO TEIKTI PROJEKTĄ „ ELEKTROMOBILIO ĮSIGIJIMAS“ IR LĖŠŲ SKYRIMO“**

2022 m. vasario 28 d.

Plungė

**1. Parengto teisės akto projekto tikslai –** pritarti projektui „Elektromobilio įsigijimas“ bei daliniam jo finansavimui

**2. Kaip šiuo metu yra sprendžiami projekte aptarti klausimai.** Administracija planuoja teikti paraišką paramai gauti pagal Klimato kaitos programos lėšų naudojimo 2021 m. sąmatą detalizuojančio plano priemonę „Elektromobilių įsigijimo juridiniams asmenims skatinimas”. Galimybė gauti iki 4 000,00 Eur. Tinkamos finansuoti išlaidų kategorijos įsigytos M1, M2, N1, N2 klasės tik elektra varomos transporto priemonės, kur energija mechaniniam judesiui atlikti tiekiama tik iš elektros energijos kaupiklio. Tik elektra varomos transporto priemonės CO2 emisija turi būti 0 g/km. Vadovaujantis Lietuvos Respublikos Vyriausybės 1998 m. lapkričio 17 d. nutarimo Nr. 1341 „Dėl tarnybinių lengvųjų automobilių įsigijimo, nuomos ir naudojimo biudžetinėse įstaigose“ 5.2.1. papunkčiu, kuriame teigiama: „nustatyti, kad iš savivaldybių biudžetų išlaikomos biudžetinės įstaigos ne brangesnius kaip 17 377,00 eurai (be pridėtinės vertės mokesčio) tarnybinius automobilius, turinčius ne daugiau kaip 5 sėdimas vietas, ir kitus tarnybinius automobilius, ne brangesnius kaip 26 065,00 eurai (be pridėtinės vertės mokesčio), gali įsigyti, nuomotis arba nuomotis pagal veiklos nuomos sutartį tik leidžiant savininko teises ir pareigas įgyvendinančiajai institucijai, o brangesnius kaip 17 377,00 eurai (be pridėtinės vertės mokesčio) tarnybinius automobilius, turinčius ne daugiau kaip 5 sėdimas vietas, ir kitus tarnybinius automobilius, brangesnius kaip 26 065,00 eurai (be pridėtinės vertės mokesčio), – tik savivaldybės tarybai leidžiant“, parengtas šis tarybos sprendimo projektas.

**3. Kodėl būtina priimti sprendimą, kokių pozityvių rezultatų laukiama.** Tarnybinių lengvųjų automobilių įsigijimo, nuomos ir naudojimo Plungės rajono savivaldybės valdomose įmonėse, viešosiose ir biudžetinėse įstaigose taisyklių, patvirtintų Plungės rajono savivaldybės tarybos 2019 m. rugsėjo 26 d. sprendimu Nr. T1-228, 4 punktu nustatyta, kad būtinas Savivaldybės tarybos leidimas įstaigai įsigyti automobilį. Dėl ne itin didelio nuvažiuojamo atstumo vienu įkrovimu, automobilis pritaikytas naudoti miesto transporto poreikiams – būtent ten, kur užterštumas pats didžiausias. Automobiliu naudotųsi viešosios tvarkos ir kiti Administracijos specialistai. Elektromobilis elektros varikliu neišmes jokių kenksmingų dujų savo eksploatacijos vietoje. Automobilis nesukels neigiamo poveikio aplinkai ir akustinės taršos atžvilgiu, nes elektros variklis veikia labai tyliai. Pagrindinis laukiamas efektas – tai sumažėjusios transporto išlaidos.

**4. Siūlomos teisinio reguliavimo nuostatos.** Patvirtinus Plungės rajono savivaldybės tarybos sprendimą, bus gautas pritarimas teikti paraišką finansavimui gauti pagal Klimato kaitos programos lėšų naudojimo 2021 m. sąmatą detalizuojančio plano priemonę „Elektromobilių įsigijimo juridiniams asmenims skatinimas”

**5. Pateikti skaičiavimus, išlaidų sąmatas, nurodyti finansavimo šaltinius.** Projektui įgyvendinti 4 000,00 Eur planuojama gauti ES lėšų ir 21 000,00 Eur – Savivaldybės lėšos.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina. Nėra.**

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Strateginio planavimo ir investicijų skyriui.

**11. Kita svarbi informacija.** Nėra.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Numatomas* | *Iš savivaldybės biudžeto bus skiriama iki 21 000,00 eurų.* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Numatomas teisinis reguliavimas neprieštarauja įstatymams ir juos įgyvendinamiesiems aktams.* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Bus mažiau teršiama aplinka.* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengė:

Turto skyriaus vyr. specialistė Inga Daublienė

Strateginio planavimo ir investicijų skyriaus vyr. specialistė Eglė Makarevičienė